b'\n_START_ARTICLE_\nIvan Leontjevi\xc4\x8d \xc5\xa0ahovskoj\n_START_SECTION_\n\xc5\xbdivljenje\n_START_PARAGRAPH_\n1. januarja 1786 je kot vodnik vstopil v Izmailovski polk; 1. januarja 1794 je bil kot stotnik preme\xc5\xa1\xc4\x8den v redno kopensko vojsko in sicer v Hersovski grenadirski polk, s katerim se je udele\xc5\xbeil bojev proti poljski konfederaciji._NEWLINE_3. decembra 1799 je bil povi\xc5\xa1an v polkovnika in \xc4\x8dez tri leta je bil preme\xc5\xa1\xc4\x8den v lovski bataljon. 18. novembra 1804 je bil povi\xc5\xa1an v generalmajorja in 26. decembra istega leta pa je bil imenovan za poveljnik 20. lovskega polka._NEWLINE_S tem polkom se je udele\xc5\xbeil patriotske vojne leta 1812; pozneje je postal poveljnik tudi 3. brigade 3. pehotne divizije. Za zasluge v vojni je bil 20. julija 1814 povi\xc5\xa1an v generalporo\xc4\x8dnika. Po vojni je postal poveljnik 4. pehotne divizije._NEWLINE_14. novembra 1817 je postal poveljnik 2. grenadirske divizije in 8. septembra 1823 poveljnik Grenadirskega korpusa. 22. avgusta 1826 je bil povi\xc5\xa1an v generala pehote. Udele\xc5\xbeil se je zatrtja poljske vstaje leta 1831. 6. oktobra 1831 je bil imenovan \xc5\xa1e za poveljnika Jekaterinoslavskega grenadirskega polka; 11. junija 1832 pa je zapustil mesto poveljnika Grenadirskega korpusa._NEWLINE_1. januarja 1836 je postal predsednik Generalnega avditorija, 1. julija 1839 je postal dr\xc5\xbeavni svetnik in 19. aprila 1858 je postal na\xc4\x8delnik Oddelka za voja\xc5\xa1ko znanost. Leta 1850 je bil povi\xc5\xa1an v generaladjutanta._NEWLINE_Med 26. februarjem in 4. julijem 1855 je bil poveljnik dr\xc5\xbeavne mobilne milice sanktpeterbur\xc5\xa1ke province.'